Sakpas-Sake: Whisky, e-tol en oliebolle | Netwerk24
Senior Eskom-bestuurders tel onder talle staatsamptenare wat verpligte veiligheidsklaring deur die Staatsveiligheidsagentskap (SVA) weier.
Sakpas-Sake: Whisky, e-tol en oliebolle
Deur Elvira Wood 14 Maart 2019 08:30
Dit is tans net Brexit voor en Brexit agter wanneer jy die nuus lees. Gelukkig het Brittanje Woensdagoggend tussentydse handelstariewe aangekondig, anders was jou whisky waarskynlik binnekort – alles te danke aan die Britte – heelwat duurder.
1. Brexit: Dit kon jou whisky duurder gemaak het
Die impak van Brexit werk albei kante toe, nie net vir Suid-Afrikaanse uitvoerders nie, maar ook vir Suid-Afrikaanse invoerders. As Brittanje nie Woensdagoggend tussentydse handelstariewe aangekondig het wat vir al sy handelsvennote vir die volgende 12 maande sal geld nie, sou Suid-Afrikaners straks R4,50 per liter meer vir hul ingevoerde whisky uit die Skotse hooglande moes betaal.
2. OBK: 'Jy maak soos ons sê of jy is uit'
Nog 'n staatsinstelling, nog 'n kommissie van ondersoek, nog getuienis oor 'n atmosfeer van vrees en intimidasie.
Verskeie werknemers van die Openbare Beleggingskorporasie (OBK) se getuienis die afgelope weke voor die kommissie van ondersoek na gebeure by die korporasie laat 'n aardige gevoel van déjà vu ontstaan.
Lees ook: OBK: 'Bedenklike besluite kos hom miljoene rande'
3. Om nie jou e-tol te betaal nie, het ernstige gevolge
Die Suid-Afrikaanse Nasionale Padagentskap (Sanral) gaan voort om verstekvonnisse teen motoriste te kry wat weier om e-tol op die Gautengse paaie te betaal.
Dit beteken mense se kredietgeskiedenis by kredietburo's kan geraak word en dit kan vir hulle moeilik word om skuld aan te gaan om byvoorbeeld 'n nuwe motor of huis te koop of om 'n selfoonkontrak aan te gaan.
4. Gordhan: Kom ons gee SAL nog jaar of twee
Die Suid-Afrikaanse Lugdiens (SAL) is besig om aan sy geldsake te werk.
Dit is volgens Pravin Gordhan, minister van openbare ondernemings, wat Woensdag vrae in die parlement beantwoord het oor of strategiese ekwiteitsvennote vir sukkelende staatsondernemings gesoek moet word.
5. Dunkin' Donuts laat GPI-syfers bloei
Die probleme by Dunkin' Donuts en Baskin-Robbins het Grand Parade Investments (GPI) laat bloei in die ses maande tot einde Desember.
Die groep, wat ook die meesterlisensie vir Burger King in Suid-Afrika hou, het Woensdagoggend in 'n Sens-verklaring die skaal van die krisis aangedui. Sy verdienste per aandeel vir die eerste helfte van sy boekjaar gaan met tussen 372% en 392% tuimel vergeleke met dieselfde halfjaar van 2017.